Diari Oficial de la Generalitat Valenciana


Sumari del DOGV 659, del 11-09-1987 (1987/809585)

RESOLUCIÓ de 27 d'agost de 1987, de la Direcció General de Serveis Socials de la Conselleria de Treball i Seguretat Social, per la qual es fa pública la convocatòria de cinquanta-dues places de becaris per al curs escolar 1987-88, per a Residències de Menors de la Direcció General de Serveis Socials.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   659

Data del DOGV
:   11-09-1987

Secció del DOGV
:   ALTRES DISPOSICIONS

Número del document
:   1987/809585


Data del document
:   27-08-1987

Organisme emissor
:   Conselleria de Treball i Seguretat Social

Tipus de document
:   Resolució

Resolució de 27 d'agost de 1987, de la Direcció General de Serveis Socials, de la Conselleria de Treball i Seguretat Social, per la qual es fa pública la convocatòria de cinquanta-dues places de becaris per al curs escolar 87-88, per a Residències de Menors de la Direcció General de Serveis Socials.  
Les Residències de Serveis Socials, com a recursos públics de caràcter educatiu i d'integració social, ofereixen als acollits resposta assistencial i de promoció personal com a solució a llur conflicte sòcio- familiar. Per això, aquestes són llocs idonis per a la formació pràctica d'estudiants mitjançant el suport necessari dels professionals del Centre. La Conselleria de Treball i Seguretat Social vol afavorir la progressiva incorporació d'estudiants d?àmbit social i reconeix de gran interés la convivència de xiquets jòvens interns amb jòvens estudiants alhora que hi comparteixen i tutelen les activitats de lleure  
Per tot això, i fent ús de les atribucions que té conferides, aquesta Direcció General ha disposat:  
Primer  
Convocar la cobertura de cinquanta-dues places d'Educadors Becaris per al Curs 1987/88, la duració del qual serà de 10 mesos, als Centres d'Internat de la Direcció General de Serveis Socials, la relació i distribució dels quals es detalla en l'Annex núm. 1.  
Segon  
Són requisits indispensables per participar en aquesta convocatòria els següents:  
a) Ser espanyol, o pertànyer a algun programa d'intercanvi internacional de caràcter cultural, laboral o del Fons Social Europeu.  
b) Tenir com a màxim 25 anys d?edat a l'hora de la publicació de la Convocatòria.  
c) Estar cursant estudis superiors o mitjans de Facultat Universitària, Escoles Tècniques, Escoles Universitàries, FP Segon Grau o Escoles Oficials d?animació Sòcio- cultural.  
d) No gaudir de cap altra beca, sobretot de les concedides pel Ministeri d'Educació.  
Tercer  
Les persones interessades hauran de complimentar la sol·licitud acompanyada dels certificats següents:  
- Certificació dels estudis que realitza, mitjançant presentació de la matricula del present curs.  
- Certificació de les qualificacions de l'aspirant a la beca durant el curs 86/87, o fotocòpia d'aquesta.  
Quart  
La concessió de la beca comporta:  
a) Allotjament i manutenció gratuïts als Centres durant la duració de la beca, és a dir des de l'1 d'octubre de 1987 fins al 31 de juliol de 1988. L?allotjament es prestarà de manera que permeta al Becari l'adequada realització dels estudis.  
b) L?assignació durant el curs de 245.000 ptes., 35.000 de les quals es destinaran al principi de curs per a despeses de matrícula i materials d'estudi i la resta es distribuirà en deu parts.  
Cinqué  
El Becari rebrà per part dels Educadors del Centre el suport i el seguiment que li calga per al seu aprenentatge; participarà en totes les comissions educatives i en les activitats que la Direcció determine.  
sisé  
Per tal d'adjudicar les places hom tindrà en compte aquest ordre:  
1. Situació familiar.  
2. Expedient acadèmic.  
3. Experiència de tracte amb menors.  
4. Cursar estudis relacionats directament amb l'activitat objecte de la beca: Tècnics d?adaptació Social, Magisteri, Pedagogia, Psicologia, Treball i Seguretat Social, Dret i Animació Sòcio- cultural.  
5. Altres coneixements culturals, esportius, musicals, etc.  
6. Motiu de la sol·licitud.  
Seté  
Les persones interessades després de seleccionades, tindran un termini de deu dies hàbils, comptadors a partir de l?endemà de la comunicació de la selecció, per presentar la documentació fefaent d'aquelles dades consignades en llur sol·licitud. La manca de presentació de la documentació, impedirà l'adquisició de la condició de Becari i això sense perjudici de l'Art. 71 de la Llei de Procediment Administratiu.  
vuité  
La condició de Becari es perd per Resolució motivada del Director General de Serveis Socials quan concòrrega una de les causes següents:  
a) Per la finalització del període de temps per al qual es concedeix.  
b) Per incompliment de les obligacions d'acord amb informe del Director del Centre, i a proposta del Cap d?Area de Serveis Socials corresponent.  
c) Per comprovació de la falsedat i incompliment de qualsevol de les dades consignades en la sol·licitud a proposta del Cap d?Area de Serveis Socials.  
Nové  
Les sol·licituds, segons el model oficial (Annex II), es presentaran en el termini de vint dies naturals a partir de la publicació d'aquesta Resolució en el Diari Oficial de la Generalitat Valenciana en les Direccions d?Area de Serveis Socials:  
- C/. General Goded 37. Alicante.  
- C/. Burriana, 13 i 15. Castelló.  
- C/. Salvador Sastre, 10. València.  
Cosa que fem pública per a coneixement general.  
València, 27 d'agost de 1987. - El Director General de Serveis Socials: Antoni Torres i Salvador.  
ANNEX I  
RELACIÓ DE PLACES D'EDUCADOR BECARI CURS 87/88  
 Nom del centre Places  
   
Residències Infantils:  
 Residència Infantil Les Palmeres. Alboraya 2  
 Residència Infantil Campanar. València 2  
Residències Comarcals:  
 Residència Comarcal Monteolivete. València 2  
 Residència Comarcal El Cabanyal. València 2  
 Residència Comarcal L'Horta. Aldaya 2  
 Residència Comarcal Campanar. València 2  
 Residència Comarcal La Foya de Bunyol 2  
 Residència Comarcal Les Rotes. Denia 2  
 Residència Comarcal El Teix. Alcoy 2  
 Residència Comarcal L'Alacantí. Alicante 2  
 Residència Comarcal Tabarca. Alicante 2  
 Residència Comarcal La Plana Baixa. Nules 2  
 Residència Comarcal Castelló 2  
 Residència Comarcal La Plana Alta. Castelló 2  
Residències Juvenils:  
 Pis C/. Sant Tomás. Castelló 2  
 C/ Moreria. Castelló 1  
 C/ Herrero. Castelló 1  
 Avda. del Mar. Castelló 1  
 C/. Francesc Tárrega. Villareal 1  
 C/. Picasso. Vinarós 1  
 CI. Primitiu Pérez. Alicante 1  
 C/. Segura. Alicante 1  
 C/. Rigobert Albors. Alcoy 1  
 C/. Mare Vella. València 1  
 C/. Francesc Falcons. València 1  
Centres de Reeducació:  
 Residència Juvenil Pi Gros. Castelló 4  
 Residència Juvenil Granadella. Alacant 4  
 Residència Juvenil Col. S. Vicent Ferren Godella 4  
ANNEX II  
MODEL DE SOL·LICITUD  
1. Dades del sol·licitant.  
1.1. Cognoms   
1.2. Nom   
1.3. Data de naixement Sexe   
1.4. Lloc de naixement Í província   
1.5. Domicili   
1.6. Telèfon Estat Civil   
2. Plaça o places que se sol·liciten ressenyades per ordre de preferència.  
 Província Localitat  
2.1   
2.2   
2.3   
2.4   
3. Dades Acadèmiques.  
3.1. Títols que posseeix   
3.2. Estudis realitzats en el Curs 1986/87   
3.3. Qualificació obtinguda en el Curs 1986/87   
3.4. Centre on els ha realitzat Localitat   
3.5. Estudis a realitzar en 1987/88   
3.5.1. Ensenyament lliure o oficial   
3.5.2. Centra on farà (ha fet) la matrícula Localitat   
4. Altres coneixements o títols (musicals, esportius, etc.)   
   
5. Raons per les quals sol·licita la plaça   
6. Fou Becari en el Curs Escolar 1986/87, o estigué relacionat amb el tema   
7. No gaudeix de cap altra beca en el període d'aquesta convocatòria   
Declare sota jurament que són certes les dades consignades en aquesta sol·licitud, tot comprometent-me, cas de ser seleccionat, a presentar la documentació acreditativa de les dades demanades.  
 (DATA) (SIGNATURA)